
2022, tawata e Ana di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever- Cres 


PROME MINISTER 


A REUNI CU VERENIGING VAN NEDERLANDSE 
GEMEENTE PA EXPLORA OPORTUNIDADNAN 
PA TRAHA HUNTO 


Recientemente Prome Minister Evelyn Wever - Croes y 
Minister di Finansa Xiomara Maduro, a reuni cu Burgemeester 
di Den Haag sr. Jan van Zanan kende tambe ta presidente 
di Vereniging van Nederlandse Gemeente (VNG). Meta di e 
reunion tabata pa sondea posibilidadnan pa traha hunto. 
Prome Minister Wever - Croes a expresa cu e reunion cu tabatin 
cu Burgemeester van Zanen tabata hopi positivo y unda cu a 
ricibi un caluroso bon bini. Durante di e reunion a explora 
con por traha hunto cu e diferente municipionan y con nan 
por yuda Aruba riba diferente tereno. Algun di e temanan cu 
a trata ta digitalisacion di gobierno/ E-government, situacion 
financiero, y integridad. 


Por ultimo, Prome Minister Wever - Croes a bisa cu VNG y 
Burgemeester di Den Haag a indica cu nan ta dispuesto pa 
yuda Aruba y asina hunto lo por logra hopi cos importante. 
Burgemeester van Zanen a mustra cu e realmente tin un lugar 
special pa Aruba den su curason, y el a duna elogio pa e forma 
con ta gobernando y con gobierno ta hibando Aruba dilanti. 


IMMERSE) 


INNOVATION IN ENTREPRENEURSHIP: 


INCREASE BUSINESS PROFITS AND 
MAKE REMOTE WORK POSSIBLE 
WITH TECHNOLOGY “ 


WEDNESDAY, DEC, 14 2022 


FREE EVENT 


OUR GUEST SPEAKER 


ZHN == 
BRYAN SUTLIVE 


Meet our international speaker Bryan 
Sutlive from Sutlive Law will give 
interesting insights during this 
immersive session on how it has 
benefited him, and how you can do 
the same. 


Click to Register NOW 


Diobierno 9 December 2022 
F — 


Aruba completo q demostra 
seriedad y responsabilidad, 
y principalmente determinacion pa 
recupera y progresa. 


MINISTER DI FINANSA MADURO A REUNI 
CU COLEGA MINISTER DI FINANSA KAAG 
DI HULANDA PA BRINDA INFORMACION 

FINANCIERO DI ARUBA 


Durante su bishita di trabou na Hulanda siman pasa, Minister 
di Finansa Xiomara Maduro a reuni cu su colega Minister di 
Finansa di Hulanda sra. Sigrid Kaag hunto cu su conseheronan. 
E motibo di e reunion tabata pa duna un bista di tur locual 
Aruba a bin ta haciendo pa por pone nos finansa publico na 
ordo. Aruba tin un relacion nobo cu Hulanda na unda cu nos a 
presta placa di Hulanda pa por a surpasa e pandemia. 


Ta yega momento den afia 2023 cu Aruba mester cuminsa 
paga e debe aki bek y pesey ta importante pa na Aruba nos 
por haya un bista di kico e condicionnan di pago lo ta. Cu e 
meta aki a reuni tambe cu Minister di Finansa di Hulanda pa e 
mandatario tambe por ta na altura di tur esfuerso cu ta wordo 
haci na Aruba pa drecha e situacion financiero di nos Pais, y 
nos intencion pa paga Hulanda e debe bek teniendo cuenta cu 
Aruba su capacidad di pago. 


Conforme procedura y palabracionnan actual, Aruba lo 
continua den dialogo riba e topico aki cu Secretario di Estado 
Van Huffelen. 

Stichting Monumenten Fonds Aruba: 


Recientemente a inicia cu e di 
dos fase di e proyecto di Botica 
Aruba na Steenweg 19. Despues | 
cu a tene un destaho a otorga e 
proyecto na Sumipet cu lo ehecuta 
e trabounan di renobacion na e 
interior di e edificio. Ta calcula 
cu esaki lo termina den e prome 
lunanan di 2023. 

Asina e proyecto finalisa, e 
monumento aki lo tin un funcion 
nobo. 


E piso abou lo keda converti den 
un restaurant bou di e nomber di | 

KOAL. το 
Esaki lo ta e αἱ tres funcion cu 
e edificio aki lo tin. Despues di = 
tabata un Botica y vivienda den 
añanan ochenta e la keda converti 
den tienda di Palais Hindu na 
aña 1993. Pa hopi aña conoci 
bou di e nomber di El Mercado. Ë 


bashi te na 2015 ora cu Stichting 
Monumentenfonds a cumpra e ul 
edificio. Entre 2016 y 2019 BEAM 
a haci uzo di e edificio como un [ΒΡ 
Atelier di arte. Na 2020 a inicia | 
cu e proyecto di restauracion di e Eg 
exterior. 

Pa locual ta e prome piso ainda 
e espacio di 156 meter cuadra ta 
disponible pa huur. 


SMFA ta den combersacion cu diferente interesadonan y ta 
spera di pronto por yega na un funcion nobo pa e parti aki 
tambe di e edificio. Pa mas informacion tocante huur por 
tuma contacto cu Stichting Monumentenfonds Aruba na info@ 
monumentenfondsaruba.com 


E edificio na Steenweg, ta un monumento proteha cu a keda 
construi na 1925 pa Addison Winfield Croes. Hunto cu Gustave 
Nouel a cuminsa un di e prome boticanan riba e isla bou di e 
nomber di Botica Aruba na aña trinticinco. 


Durante e restauracion a hiba e edificio bek na su forma original 
den cual el a keda construi den afianan binti. Un monumento 

cu hopi detaye y decoracion cu a keda descubri durante e 
proyecto. Nos a logra restaura tur esakinan, habri e balcon di e 
edificio bek y trece bek e decoracionnan den estilo ‘gingerbread’ 
tanto na e bentananan como na e balcon. 


Den eforma aki Stichting Monumentenfonds Aruba por garantisa 
cu e monumento di Steenweg lo tey pa futuro generacionnan 
por conoce tambe e historia di Botica Aruba. 


Aruba mester 
di nos TUR! 

A GRADICI E EMPLEADONAN DI DVG Y DUNA 


E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2025 


pU rr 

crusa nos caminda. 


MINISTER 


NAN RECONOCEMENTO 


Diabierna atardi Minister di Turismo y Salud Publico Sr. 
Dangui Oduber tabata hunto cu empleadonan di DVG pa 
asina gradici nan pa tur nan trabounan y reconoce nan pa 
tur nan esfuerzonan. DVG ta e departamento gubernamental 
mas importante pa cu salud publico, nan tabata instrumental 
durante henter e pandemia. 


Tabata despues di algun añas cu atrobe DVG ta logra uni bou 
un solo dak cu tur su empleadonan. DVG tin alrededor di 150 
empleado cu ta reparti bou di mas di 10 diferente departamento. 
E tabata un celebracion di pasco pero tambe e tabata un 
momento pa hunto reflecciona riba e afianan intensivo di e 
pandemia tras di lomba, Minister Oduber tin hopi gratitud pa 

tur e empleadonan di DVG. 


Durante e celebracion tabata tin un ceremonia chikito tambe 
caminda Minister Oduber hunto cu e team di management a 
gradici tur esnan cu a cumpli añanan di servicio. Den esaki un 
total di 46 hubileo a ricibi nan respective reconocimento di e 
mandatario. 


Minister Dangui Oduber tabata contento di por a pasa un rato 
masha ameno cu tur e empleadonan di DVG mustrando asina 
e aprecio cu e tin pa e trabounan cu nan ta haci na bienestar 
di cuido y servicio den salud publico. 

Integrity week 2022 


Ministerio di Transporte, Integridod, 
Naturalesa y Asuntonon di Adulto Mayor 


BUREAU INTEGRIDAD ARUBA i 


OBJECTIVO 
Promove y proteha integridad dentro di e aparato gubernamental 
di Aruba 


TAREANAN PRINCIPAL 
pP. Promove y proteha integridad mediante formacion y otro 


actividadnan 

p. Duna conseho encuanto maneho di integridad y su 
implementacion 

> Duna conseho di prevencion y cumplimento di integridad 
Fungi como punto di notificacion pa sospecho di violacion di 
integridad den aparato gubernamental di Aruba 


Conduci investigacion a base di notificacion relata na sospecho 


di violacion di integridad den aparato gubernamental 


BUREAU INTEGRIDAD ARUBA su obhetivo ta pa promove y proteha integridad 
dentro di e aparato gubernamental di Aruba. 


Nan tareanan principal ta encera: 

° Promove y proteha integridad mediante formacion y otro actividadnan 

> Duna conseho encuanto maneho di integridad y su implementacion 

: Duna conseho di prevencion y cumplimento di integridad 

° Fungi como punto di notificacion pa sospecho di violacion di integridad den 
aparato qubernamental di Aruba 

° Conduci investigacion a base di notificacion relata na sospecho di violacion 
di integridad den aparato gubernamental 


Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano. 


foy CÇ 

MINISTER ENDY CROES A REUNI CU 
ARUBAANSE VOETBAL BOND (AVB) 


Ministerio di Enseñonso y Deporte 


Diamars ultimo, Minister Endy Croes a reuni cu presidente di 
Arubaanse Voetbal Bond (AVB), sr. Randolf Lacle. Durante e 
reunion a dialoga tocante renobacion di Compleho Deportivo 
Guillermo Prospero Trinidad cu ta planifica pa fin di januari 
2023. Mester a cuadra esaki hopi bon, pa asina Arubaanse 
Voetbal Bond planifica un schedule nobo pa campeonato di 
futbol di Division di Honor 2022-2023. 


Arubaanse Voetbal Bond a expresa nan entusiasmo pa cu e 
proyecto aki. Tambe, Arubaanse Voetbal Bond a trece dilanti 
cu FIFA kier yuda AVB pa asina nan tin nan propio stadion, door 
di construi un stadion nobo na Aruba, completamente cubri 
door di FIFA. E proyecto aki ainda no ta confirma, mirando 
cu ainda no tin un localidad pa esaki. Ministerio di Deporte 
ta contribuyendo, door di yuda sondea un localidad, unda cu 
nan por construi un stadion. Finalisando Minister Endy Croes a 
expresa cu e tabata un bon reunion y ta sigui traha na bienestar 
di deporte na Aruba. 


SINTONISA 


CONFERENCIA DI PRENSA 
& DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 

MINISTER ENDY CROES A PRESENCIA "STUDENT 


AWARD” DI UNIVERSIDAD DI ARUBA 


Recientemente den Aula di Universidad di Aruba a tuma luga 
e anochi di Premionan pa Studiante. Na unda cu Unversidad 
di Aruba a reconoce studiantenan prominente, cu a mehora 
siñamento den klas den un forma significante. Premionan 
Academico ta wordo otorga na studiantenan cu a sobresali 
den tur sentido. E meta di e reconocemento ta pa curasha 
studiantenan pa desaroya nan habilidadnan personal y 
profesional door di ta activamente envolvi den comunidad 
di Universidad di Aruba y comunidad di Aruba en general. 
Ademas ta ofrece oportunidad pa e studiantenan desaroya 
nan competencianan. 


Minister Endy Croes tabata presente na e ocasion special aki. 
Durante e ceremonia a reconoce e studiantenan cu e miho 
tesis "Student Tesis Award” di Facultad di ley, FAS-SWD, FAS- 
OGM, FAS-SISSTEM y FHTMS cada un a ricibi un premio. 
Tesis pa Studiante (Student Tesis Award) ta un evento anual 
cu ta tumando luga ya pa 20 aña na Universidad di Auba. 
Investigacion ta indica cu reconocemento di esfuerso y exito 
ta engrandece motivacion y ta curasha participacion. E anochi 
aki a entrega e premio Embahador di Studiante "Student 
Ambassador” cu ta enrikice e experiencia di e studiante y ta 
forma e studiante pa nan futuro careranan como profesional 
hoben y dedica. Na unda cu e studiante ta activamente envolvi 
na Universidad di Aruba y/of den Comunidad di Aruba. 


E studiante ta dispuesto pa haci extra esfuerso pa yuda tur 
hende (compañenan y staf). E studiante ta cariñoso y cu bon 
manera y a participa por lo menos na tres evento di UA pa aña 
academico. Como tambe e studiante tin bon habilidad social 
y comunicativo. E studiantenan cu a sobresali den diferente 
facultadnan a ricibi reconocemento di Facultad di ley, Facultad 
di Accounting, Finansa y Marketing, OGM, FHTMS, SISSTEM, 
AFY, SWD. Minister Endy Croes ta gradici pe invitacion alabes 
ta felicita tur e studiantenan cu a ricibi un reconocemento e 
anochi aki cu boso disciplina, dedicacion y determinacion boso 
a logra. Masha Pabien! 

ANA ΝΟΒΟ NO TA SOLAMENTE 
UN CAMBIO DEN KALENDER. 
E TA TAMBE UN RECORDATORIO 
PA ESTABLECE METANAN NOBO 
Y TRAHA RIBA NAN 
PA NAN BIRA REALIDAD. 
Cu 2023 TUR CIUDADANO 
TRAHA PA E 
HARMONIA Y PAZ, 

EXITO Y PROSPERIDAD, 
CRECEMENTO Y DESAROYO 
DI NOS PAIS. 


Bon Paeco y 


